User:Firdos1117/sandbox

महिला सशक्तिकरण भारत एक ऐसा देश है, जहां सदियों से महिलाओं को ना सिर्फ़ नारी बल्कि देवियों के रूप में देखा जाता रहा है, परंतु कुछ समय से यह छवि धूमिल सी होती नज़र आ रही है, दिन प्रतिदिन बढ़ते औरतों पर अत्याचार, बलात्कार, शोषण, इत्यादि ने काफ़ी हद तक महिलाओं को भयभीत कर दिया है, और ऐसे में ये काफ़ी अहम हो गया है कि हम महिलाओं के खिलाफ़ हो रहे, घटनाओं पर गौर करें। यदि हम एक आम भारतीय घर को सूक्ष्म दृष्टि से देखें तो पाएंगे कि, अधिकतर हमारे घरों में बहू, बेटियां घर का कार भार काफ़ी सहजतापूर्वक ग्रहण कर लेती हैं और यही उनके प्रताड़न का प्रथम कारण बन जाता है।

जहां तक महिला सशक्तिकरण की बात है भारत में अधिकतर महिलाएं खुद को असहाय महसूस करती हैं और ऐसा इसलिए होता है क्योंकि वह कोई भी कार्य नहीं करती हैं ऐसे हालातों में  बहुत आम हो जाता है की उन्हें मारपीट एवं प्रताड़ना का शिकार होना पड़ता है

आज के समय में एसिड अटैक, जानलेवा हमला एवं कई घटनाएं हैं जो महिलाओं के प्रति हो रही है इसलिए यह बहुत जरूरी हो गया है कि हम अपनी महिलाओं को ना सिर्फ़ सुरक्षा प्रदान करें बल्कि उन्हें खुद अपनी लड़ाई लड़ने को सक्षम बनाएं और ऐसा तभी हो सकता है जब हम अपनी महिलाओं को आत्मविश्वास से भरपूर करेंगे और इसमें योगदान देने के लिए ना सिर्फ हम एनजीओ की सहायता ले सकते हैं बल्कि महिलाओं को कराटे योगा ताइक्वांडो इत्यादि सिखा कर भी सक्षम बना सकते हैं कई बार महिलाएं अपने ऊपर हुए अत्याचार से काफी टूट जाती हैं ऐसे में काफी जरूरी है कि हम  उनको मानसिक रूप से भी सक्षम एवं साहस से परिपूर्ण करें|

महिला सशक्तिकरण का एक और बहुत ही महत्वपूर्ण भाग यह है की महिलाओं को शिक्षा के माध्यम से साहसी एवं सुदृढ़ बनाया जाए और ऐसा तभी संभव होगा जब सरकार एवं हर व्यक्ति यह प्रयास करें कि उसकी घर की कोई भी महिला अशिक्षित ना रहे।